TPCH ได้ PPA โรงไฟฟ้าปัตตานีกรีน 21MW หลังผ่าน EIA กำหนด COD 1 มี.ค.62
TPCH ได้ PPA โรงไฟฟ้าปัตตานีกรีน 21MW หลังผ่าน EIA กำหนด COD 1 มี.ค.62
17 ส.ค. 2560

บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ระบุว่า บริษัท ปัตตานี กรีน จำกัด ซึ่งเป็นบริษัทย่อยได้รับสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย (กฟผ.) เรียบร้อยแล้ว กำลังการผลิตไฟฟ้าเสนอขาย 21 เมกะวัตต์ อยู่ที่ตำบลลิปะสะโง อำเภอหนองจิก จังหวัดปัตตานี จำหน่ายไฟฟ้าให้แก่ กฟผ.ในรูปแบบสัญญา Non-Firm จำหน่ายในระบบ Adder
โดยมีกำหนดวันเริ่มต้นซื้อขายไฟฟ้าตามสัญญา (SCOD) ในวันที่ 1 มีนาคม 2562 และคณะกรรมการผู้ชานาญการมีมติให้ความเห็นชอบรายงานการวิเคราะห์ผลกระทบสิ่งแวดล้อม (EIA) ของโครงการเรียบร้อยแล้ว
อนึ่งปัจจุบันบริษัทมีโครงการที่ขายไฟแล้วรวมกำลังการผลิตติดตั้ง 50 เมกะวัตต์ และโครงการที่อยู่ในระหว่างก่อสร้าง 10 เมกะวัตต์ นอกจากนั้นยังมีโครงการที่อยู่ในระหว่างการพัฒนา 59 เมกะวัตต์ รวมทั้งสิ้น 119 เมกะวัตต์